קפריסין באירוויזיון

ממוזער|שמאל|240px|ליסה אנדרס באיסטנבול (2004)
ממוזער|שמאל|240px|אברידיקי בהלסינקי (2007)
ממוזער|שמאל|240px|אבדוקיה קאדי בבלגרד (2008)
ממוזער|240px|דספינה אולימפיו במאלמה (2013)
ממוזער|240px|יאניס קראגיאניס בווינה (2015)
ממוזער|שמאל|240px|מינוס וואן בסטוקהולם (2016)
ממוזער|שמאל|240px|הוביג דמירג'יאן בקייב (2017)
ממוזער|שמאל|240px|אלני פוריירה בליסבון (2018)
ממוזער|239x239 פיקסלים|טאמטה בתל אביב-יפו (2019)
קפריסין השתתפה באירוויזיון 41 פעמים החל מהצטרפותה לתחרות ב־1981 והיא נעדרה מהתחרות שלוש פעמים ב־1988, 2001 ו־2014.

נכון ל־, קפריסין היא שיאנית התקופה הארוכה ביותר שחלפה מהצטרפותה לתחרות מבלי לנצח בה, כאשר אחריה נמצאות איסלנד, אשר השתתפה בתחרות שלושים ותשע פעמים מבלי לנצח בה.

הישגים
מאז הצטרפה קפריסין לתחרות בשנת 1981 היא ידעה מעט הצלחות. המקום הגבוה ביותר אליו היא הגיעה הוא המקום השני, אותו היא השיגה באירוויזיון 2018:
 בשנת 1982 הזמרת אנה ויסי הגיעה למקום החמישי עם השיר "Μόνο η αγάπη" ("רק אהבה"). ויסי, זמרת מפורסמת בקפריסין וביוון, ייצגה את יוון בתחרות פעמיים: בשנת 1980 עם השיר "Ωτοστόπ" ("מסלול טיולים") שהגיע למקום ה־13; ובשנת 2006 עם השיר "Everything" ("כל דבר") שהגיע למקום ה־9.
 בשנת 1997 עם השיר "Μάνα μου" ("אמא שלי") שבוצע על ידי הארה ואנדרס קונסטנטיניו והגיע אף הוא למקום החמישי.
 בשנת 2004 עם השיר "Stronger Every Minute" ("חזקה יותר בכל דקה") שבוצע על ידי ליסה אנדרס והגיע למקום החמישי.

המקום הנמוך ביותר אליו הגיעה קפריסין בתחרות הוא המקום האחרון אליו היא הגיעה בשנת 1986 עם השיר "Τώρα ζω" ("עכשיו אני חיה") שבוצע על ידי אלפידה. אלפידה ייצגה את יוון באירוויזיון בשנת 1979 עם השיר "Σωκράτη", איתו היא הגיעה למקום השמיני.

בשנות ה־80 ובשנות ה־90 הצליחה קפריסין להגיע לאחד מעשרת השירים המדורגים הכי גבוה מספר פעמים, דבר שגרם לקהל הקפריסאי לאהוד מאוד את התחרות. מאז ההישג הטוב ביותר אליו הגיעה קפריסין ב־2004, היא החלה להדרדר בממוצע ההישגים שלה, והיא כשלה להעפיל לגמר בין 2005 ל־2009. לאחר ניצחונה של פורטוגל באירוויזיון 2017 הפכה קפריסין למדינה שהשתתפה בהכי הרבה תחרויות מבלי לנצח.

באירוויזיון 2018 העפילה קפריסין, שיוצגה על ידי הזמרת אלני פוריירה, למקום השני בתחרות.

שפה
לקפריסין יש שתי שפות רשמיות: יוונית וטורקית, אך רוב השירים אשר שלחה קפריסין לתחרות בוצעו ביוונית או באנגלית ולא נשלח אף שיר בטורקית. 

שלושת המקרים יוצאי הדופן התרחשו ב־2000, 2007 ו־2018: ב־2000 שלחה קפריסין את הצמד אלכסנדרוס וכריסטינה עם השיר "Νόμιζα" שהכיל מילים ביוונית ובאיטלקית, ב־2007 שלחה קפריסין את השיר "Comme ci, comme ça" שבוצע בשפה הצרפתית על ידי הזמרת אברידיקי וב־2018 שם השיר אשר נשלח לייצג את קפריסין בתחרות נקרא "Fuego" שמשמעו "אש" בשפה הספרדית, אולם מילות השיר מושרות בשפה האנגלית.

היעדרויות
קפריסין נעדרה מ־3 תחרויות אירוויזיון לאורך השנים:

היעדרותה הראשונה של קפריסין התרחשה ב־1988. רשות השידור הקפריסאית בחרה לפרוש מהתחרות באותה שנה מכיוון שהיא החליטה כי השיר שנבחר כנציגה בתחרות עובר על תקנון התחרות, כלומר, השיר היה מועמד לבחירה בקדם-האירוויזיון הקפריסאי ב־1984, ולכן החליטה רשת השידור הקפריסאית לפסול את השיר ולפרוש מהתחרות באותה שנה.

קפריסין נעדרה בפעם השנייה מהתחרות ב־2001. במהלך שנות ה־2000 המוקדמות, קפריסין הייתה אחת המדינות המושפעות בתחרות מהחלטתו של איגוד השידור האירופי לפסול מדינות שהגיעו להישגים נמוכים בתחרות בשנים קודמות, כדי לאפשר למדינות חדשות להצטרף לתחרות. נבע הדבר מריבוי המדינות שביקשו להשתתף בתחרות, דבר שחייב את איגוד השידור האירופי לסנן את המדינות שביקשו להשתתף. שתי שיטות לסינון נקבעו לשם כך: סינון של השירים הפחות טובים ומניעה ממדינות שהישגיהן בשנים קודמות היו נמוכים מלהשתתף בתחרות. באותן שנים, הוחלט לערוך הצבעה מוקדמת של צוותי שיפוט מכל המדינות על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. כתוצאה מכך, קפריסין לא השתתפה בתחרות האירוויזיון ב־2001. שיטה זו לניפוי שירים הוחלפה ב־2004 בשיטת חצאי הגמר בשל אי־נחת שחשו רשתות השידור שנופו לאחר השקעת משאבים רבים בארגון תחרות מקומית.

קפריסין נעדרה מהתחרות בפעם השלישית והאחרונה ב־2014, לאחר שרשות השידור הקפריסאית החליטה לפרוש מהתחרות עקב קשיים כלכליים ואדישות הציבור הקפריסאי מהתחרות.

יחסי קפריסין ויוון באירוויזיון
קפריסין ידועה כמדינה שלרוב נותנת את מספר הנקודות הרב ביותר שלה ליוון ומקבלת בחזרה מיוון את מספר הנקודות הרב ביותר. יחסי קפריסין ויוון באירוויזיון הם דוגמה אחת מני רבות של הצבעה בין מדינות שיש להן קשרים גאוגרפיים, היסטוריים, פוליטיים ותרבותיים, כמו רומניה ומולדובה, מדינות ברית המועצות לשעבר, המדינות הבלטיות והמדינות הנורדיות. במקרה של יוון וקפריסין, החליפין של מרב הנקודות ביניהן, הוא כנראה בשל העובדה כי הרוב המכריע של אזרחי קפריסין הם יוונים ולכן יש שיתוף קשרים לשוניים (דוברי יוונית) ואותו טעם מוזיקלי. בנוסף על כך, יוון וקפריסין חולקות את אותה תעשיית המוזיקה.

בשל המחלוקות שנגרמו על ידי הצבעתן הפוליטית של השתיים, ב־2008 כל אחת משתי המדינות שובצה לחצי־גמר אחר, כך שהן לא תוכלנה להצביע אחת לשנייה בחצי־הגמר. טרם קיום אותה תחרות, הנציגים היוונים והקפריסאים קיימו במשותף מסיבת חימום מוצלחת ב"יורוקלאב", בה השתתפו כשבע עשרה משלחות אחרות של התחרות ו־1,500 אורחים שהוזמנו למסיבה תחת הסלוגן "מפגש של הקול היווני-קפריסאי". עם זאת, ב־2015, בפעם הראשונה בתולדות התחרות זה שנים, קפריסין לא העניקה ליוון את מרב הנקודות שלה. באותה שנה יוון העניקה לקפריסין 10 נקודות וקפריסין העניקה ליוון 8 נקודות, ובאופן מפתיע, שתיהן העניקו את מרבית הנקודות שלהן לשיר האיטלקי.

בשנות ה־2000, כאשר הישגיה של קפריסין בתחרות ירדו, ביצועיה של יוון השתפרו במהלך העשור עד כדי ניצחון ושבע פעמים בהן הגיעה לאחד מעשרת המקומות הראשונים בתחרות. הישגיה של יוון יצרו שינוי מעניין כאשר הציבור הקפריסאי החל לגלות עניין רב יותר בהופעתה של יוון בתחרות מאשר בהופעתה של קפריסין. הדבר נובע כנראה מהעובדה כי החל מ־2004 יוון נוהגת לשלוח לתחרות אמנים פופולריים ברחבי יוון וקפריסין, בעוד קפריסין נוהגת לשלוח באמצעות תחרות פתוחה מתחרים אשר, לרוב, אינם מוכרים בקפריסין.

השירים שייצגו את קפריסין באירוויזיון

 שנה מבצע שיר תרגום לעברית גמר ניקוד חצי גמר ניקוד 1981 להקת איילנד "Μόνικα" "מוניקה" 6 69 1982 אנה ויסי "Μόνο η αγάπη" "רק אהבה" 5 85 1983 סטאבורס וקונסטנטינה "Η αγάπη ακόμα ζει" "האהבה עדיין חיה" 16 26 1984 אנדי פול "Άννα Μαρία Λένα" "אנה מריה לנה" 15 31 1985 ליה וישי "Το κατάλαβα αργά" "הבנתי שזה מאוחר מדי" 16 15 1986 אלפידה "Τώρα ζω" "עכשיו אני חיה" 20 4 1987 אלקסיה "Άσπρο-μαύρο" "שחור-לבן" 7 801988איאניס דימיטרו & סקוט אדמס"Thimame""אני זוכר"XX 1989 יאניס סאווידקיס ופאני פולימרי "Απόψε ας βρεθούμε" "בוא ניפגש הלילה" 11 51 1990 האריס אנסטציו "Μιλάς πολύ" "את מדברת יותר מדי" 14 36 1991 הלנה פטרולקו "SOS" "הצילו" 9 60 1992 אוורידיקי "Ταιριάζουμε" "אנחנו מסתדרים" 11 57 1993 דימוס ואן בקה וקיריאקוס זימבולקיס "Μη σταματάς" "אל תפסיק" 19 17 1994 אברידיקי "Είμαι άνθρωπος κι εγώ" "גם אני אנושית" 11 51 1995 אלכס פאנאי "Στη φωτιά" "באש" 9 79 1996 קונסטנטינו כריסטופורו "Μόνο Για Μας" "רק בשבילנו" 9 721542 1997 הארה ואנדרס קונסטנטיניו "Μάνα μου" "אמא שלי" 5 98 1998 מיכאליס חדזיאניס "Γένεσις" "ג'נסיס" 11 37 1999 מרלן אנג'לידו "Θα 'ναι έρωτας" "זאת תהיה אהבה" 22 2 2000 אלכסנדרוס וכריסטינה "Νόμιζα" "האמנתי" 21 8לא השתתפה ב-2001 2002 להקת וואן "Gimme" "תני לי" 6 85 2003 סטליוס קונסטנטס "Feeling Alive" "מרגיש חי" 20 15 2004 ליסה אנדרס "Stronger Every Minute" "חזקה יותר בכל דקה" 5 170 5 149 2005 קונסטנטינוס כריסטופורו "Ela Ela (Come Baby)" "אלה אלה (בואי מותק)" 18 46 X X 2006 אנט ארטני "Why Angels Cry" "מדוע מלאכים בוכים" X X 15 57 2007 אוורידיקי "Comme ci, comme ça" "ככה ככה" X X 15 65 2008 אבדוקיה קאדי "Femme Fatale" "פאם פאטאל" X X 15 36 2009 כריסטינה מטקסה "Firefly" "גחלילית" X X 14 32 2010 ג'ון ליליגרין ולהקת האיים "Life Looks Better in Spring" "החיים נראים טוב יותר באביב" 21 27 10 67 2011 כריסטוס מילורדוס"San Aggelos S'agapisa" "כמו מלאך אני אוהב אותך" X X 18 16 2012 איבי אדאמו "La La love" "לה לה אהבה" 16 65 7 91 2013 דספינה אולימפיו "Αν με θυμάσαι" "אם אתה זוכר אותי" X X 15 11לא השתתפה ב־2014 2015 יאניס קראגיאניס "One Thing I Should Have Done" "דבר אחד שהייתי צריך לעשות״ 22 11 6 87 2016 מינוס וואן "Alter Ego" "אלטר אגו" 21 96 8 1642017 הוביג דמירג'יאן"Gravity""כוח משיכה"216851642018אלני פוריירה"Fuego""אש"243622622019טאמטה"Replay"״הילוך חוזר״131099149סנדרו ניקולס"Running""רץ"התחרות בוטלה בשנה זאת2021אלנה צאגרינו"El Diablo""השטן"169461702022אנדרומאכי"Ela""בוא"XX12632023אנדרו למברו"Break a Broken Heart""לשבור לב שבור"121267942024סיליה קאפסיס"Liar""שקרן"15786672025תיאו אוון"Shh""ששש"XX11442026אנטיגוני"Jalla""עוד"

ראו גם
 יוון באירוויזיון

קישורים חיצוניים






 עמוד הלינקדאין של רשות השידור הקפריסאית - עמוד ה-LinkedIn הרשמי של רשות השידור הקפריסאית
 האתר הרשמי של קדם-האירוויזיון הקפריסאי - אתר האינטרנט הרשמי של קדם-האירוויזיון הקפריסאי
 היסטורית ההצבעות של קפריסין באירוויזיון


הערות שוליים

*
קטגוריה:אירוויזיון לפי מדינה